stanford-oval/wikipedia huggingface dataset:
Schumann

Schumann, Schuhmann tai Schuman on muun muassa seuraavien henkilöiden sukunimi:
Carl Schuhmann (1869–1946), saksalainen voimistelija, painija, yleisurheilija ja olympiavoittaja
Clara Schumann (1819–1896), saksalainen säveltäjä ja pianisti, Robert Schumannin puoliso
Coco Schumann, oik. Heinz Jakob Schumann (1924–2018), saksalainen jazzkitaristi
Conrad Schumann (1942–1998), itäsaksalainen Länsi-Berliiniin loikannut sotilas
Elisabeth Schumann (1885–1952), saksalais-yhdysvaltalainen ooppera- ja konserttilaulaja
Ernestine Schumann-Heink (1861–1936), itävaltalainen ooppera- ja liedlaulaja
Frederick L. Schuman (1904–1981), yhdysvaltalainen politologi ja kansainvälisten suhteiden tutkija
Georg Schumann (1866–1952), saksalainen säveltäjä ja kapellimestari
Horst Schumann (1906–1983), saksalainen lääkäri ja sotarikollinen
Margit Schumann (1952–2017), itäsaksalainen ohjaskelkkailija, olympiavoittaja ja maailmanmestari
Nils Schumann (s. 1978), saksalainen 800 metrin juoksija ja olympiavoittaja
Ralf Schumann (s. 1962), saksalainen pistooliampuja ja olympiavoittaja
Robert Schuman (1886–1963), luxemburgilais-ranskalainen poliitikko, Ranskan pääministeri 1947–1948, yksi Euroopan unionin perustajista
Robert Schumann (1810–1856), saksalainen säveltäjä
William Schuman (1910–1992), yhdysvaltalainen säveltäjä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ruskeinen

| Ruskeinen |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°13′53″N, 27°13′46″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  oja Heiniöön 
Järvinumero:  14.937.1.015
Mittaustietoja
Pinnankorkeus:  128,9 m  
Pituus:  1,4 km  
Leveys:  450 m  
Rantaviiva:  3,297 km  
Pinta-ala:  42,662 ha  
Saaria:  ei saaria 
 fiRuskeinen 
Ruskeinen  on Etelä-Savossa Pieksämäellä  Lamminmäen lähellä sijaitseva järvi.
Maantietoa

Järvi on 1,4 kilometriä pitkä, 450 metriä leveä, ja sen pinta-ala on 43 hehtaaria. Järvellä ei ole kartan mukaan saaria.  Sen rantaviivan pituus on 3,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Iso-Naakkiman valuma-alueeseen (14.937) se kuuluu. Järven vedenpinnan korkeus on 128,9 metriä mpy.
Safri Duo

| Safri Duo |
| --- | --- |
 Safri Duo konsertissa Århusissa heinäkuussa 2005.
Tiedot
Toiminnassa:  1990–
Tyylilaji:  electronica, dance, world
Kotipaikka:   Kööpenhamina, Tanska
Jäsenet:  Uffe Savery   Morten Friis  
Levy-yhtiö:  Klavins Music   Chandos Records   MCA Inc.   Universal Records  
Aiheesta muualla
www.safriduo.com
Infobox OKNimi-testi OK: 
Safri Duo on tanskalainen lyömäsoitinduo. Yhtyeen jäsenet ovat Uffe Savery (s. 5. huhtikuuta 1966) ja Morten Friis (s. 21. elokuuta 1968). Alkujaan klassiseen musiikkiin suuntautunut yhtye muuttui enemmän elektroniseksi ja lyömäsoittimia soittavaksi vuonna 2000.  Tuloksena oli kappale Played-a-live (The Bongo Song), josta tuli suosittu Euroopassa sinä vuonna[lähde? ].
Episode II

Aikaisemmin vuonna 2000 yhtyeen kappale The Bongo Song oli miksaus muodikkaiden heimorumpujen ja trance-tyylilajin välillä, ja kappale päätyi vuoden parhaiten myyneiden sinkkujen listalle Euroopassa vuonna 2000[lähde? ]. 4 kesäkuuta 2001 julkaistiin albumi nimeltä Episode II. Se sisälsi 9 kappaletta, joissa oli yhdistelty lyömäsoitin-electronica tyyliä. Vanha linja pysyi kuitenkin kappaleessa Adagio. Myöhemmin kahdesta kappaleesta samalta albumilta julkaistiin singlet Samb-Adagio ja Baya Baya.
3.0

Vuonna 2003 julkaistiin uusi albumi 3.0. Joitakin kappaleita levyllä oli sanoitettu, sanoitukset teki Clark Anderson, mm. All the People in the World, Agogo Mosse and Laarbasses. Singlenä julkaistiin kappale Rise, joka saavutti suuren suosion. Myöhemmin siitä julkaistiin uusi versio nimeltä Rise (Leave Me Alone), jonka myös Clark Anderson sanoitti. Vuonna 2004 Safri Duo julkaisi remix-albumin 3.5 - International Version. Se sisälsi uuden version Rise-kappaleesta sekä muutamia muita Clark Andersonin sanoittamia kappaleita remixeinä.
Julkaisut

Turn Up Volume (1990)
Works For Percussion (1995)
Lutosławski, Bartók, Helweg (1995)
Percussion Transcriptions (1995)
Goldrush (album) (1996)
Bach To The Future (1998)
Episode II (2002)
Episode II - The Remix Edition  (2002)
Safri Duo 3.0 (2003)
Safri Duo 3.5 - International Version (2004)
Origins (2008)
Aiheesta muualla

Safri Duo:n kotisivut (Arkistoitu – Internet Archive)
Schumanin julistus

Schumanin julistus on Ranskan ulkoministeri Robert Schumanin 9. toukokuuta 1950 esittämä asiakirja, jossa ehdotetaan Euroopan hiili- ja teräsyhteisön perustamista. Schumanin julistus on kuuluisa Euroopan yhdistämisen ja tulevien sotien estämisen tunnus.
Schumanin julistuksen takana oli Ranskan hallituksen neuvonantaja Jean Monnet'n idea, jonka mukaan Saksan ja Ranskan teräksen ja hiilen tuotanto tulisi yhdistää. Kun poliittista ja taloudellista valtaa käytettäisiin yhdessä, yksikään maa ei voisi varustautua salaa sotaan muita vastaan. Schumanin julistus kiteytyy ajatukseen ”ranskalais-saksalaisen hiili- ja terästuotannon asettamisesta kansainvälisen viranomaisen alaisuuteen, johon muut Euroopan maat voivat osallistua”.
Schulthessin kaari

Schulthessin kaari (aiemmin heijastunut Lowitzin kaari) on harvinainen halomuoto. Se näkyy yleensä sivuauringoista ylöspäin kaartuvina kaarina.
Schulthessin kaarella on Lowitzin kaaren tapaan kolme osamuotoa, jotka ovat kovera, kupera ja terävä Schulthessin kaari. Kovera ja kupera ovat sivuauringon kautta kulkevia kaaria, jotka pisimmillään ulottuvat alasivuaurinkoon asti. Näin pitkinä niitä on havaittu vain lentokoneesta, koska yleensä aurinko on jääsumunäytelmien aikana niin matalalla, etteivät kaaret näy horisontin takia kovin pitkinä. Terävää komponenttia ei ole kertaakaan havaittu, mutta se on simulaatioiden mukaan selkeimmillään horisontin alapuolella niin, että sen havaitseminen onnistunee vain lentokoneesta. Halo on teoriassa värillinen, mutta käytännössä usein valkea.
Schulthessin kaaren aikaansaa laatta-Lowitz-asentoinen jääkide, eli laattakide, joka pyörii kahden vastakkaisen prismapintasärmän välisen akselin suhteen. Valon kulku jääkiteessä on lähes sama kuin Lowitzin kaarella. Yksi ilmiön selittämisen ongelmista on se, ettei kuperaa ja koveraa komponenttia ole havaittu samaan aikaan, vaikka ne simulaatioissa näkyvät aina yhdessä.
Ensimmäisen kerran halon valokuvasi Emil Schulthess vuonna 1957 Etelämantereella. Aiemmin Gösta Liljequist oli tehnyt ilmiöstä piirroshavainnon vuonna 1951 Etelämantereella.
Thank U, Next

| Thank U, Next Ariana Grande |
| --- | --- | --- |

Studioalbumin tiedot
 Äänitetty : loka–joulukuu 2018
 Julkaistu: 8. helmikuuta 2019
 Tuottaja(t): Ariana Grande, Scooter Braun, Charles Anderson, Denisia Andrews, Brian Malik Baptiste, Tommy Brown, Brittany Ch﻿i Coney, Michael Foster, Ilya, Max Martin, Happy Perez, Pop Wansel
 Tyylilaji: pop, R&B, trap
 Kesto: 41.11
 Levy-yhtiö: Republic
Muut kannet
 Digitaalisen painoksen kansikuva.
Listasijoitukset
  1.  2.
Ariana Granden muut julkaisut
| Sweetener 2018 | Thank U, Next 2019 | K Bye for Now (SWT Live) 2019 |
Singlet albumilta Thank U, Next
 ”Thank U, Next” Julkaistu: 3. marraskuuta 2018  ”7 Rings” Julkaistu: 18. tammikuuta 2019  ”Break Up with Your Girlfriend, I'm Bored” Julkaistu: 8. helmikuuta 2019
Thank U, Next on Ariana Granden viides studioalbumi, joka julkaistiin 8. helmikuuta 2019. Julkaistuaan edellisen albuminsa Sweetener (2018) Grande ryhtyi nauhoittamaan uutta albumia saman vuoden lokakuussa.[lähde? ] Grande on kirjoittanut albumin useiden läheisten ystäviensä kanssa henkilökohtaisten kriisien keskellä, mm. ero kihlatustaan Pete Davidsonista ja ex-poikaystävä Mac Millerin kuolema.
Albumi debytoi Yhdysvalloissa Billboard 200 -listan kärkipaikalla. Suomessa se nousi virallisen albumilistan toiselle sijalle.
Nauhoitus

Levy nauhoitettiin lyhyen aikavälin sisällä. Grande kirjoitti ja nauhoitti albumin läheisten ystäviensä, mm. Tommy Brownin ja Victoria Monétin kanssa. Grande tykkää laulaa ja nauhoittaa kappaleet pimeässä.
Albumin kappaleita on ollut tekemässä ruotsalainen Max Martin.
Kappaleet

Imagine – 3.32
Needy – 2.51
NASA – 3.02
Bloodline – 3.36
Fake Smile – 3.28
Bad Idea – 4.27
Make Up – 2.20
Ghostin – 4.31
In My Head – 3.42
7 Rings – 2.58
Thank U, Next – 3.27
Break Up with Your Girlfriend, I'm Bored – 3.10
Kappaleet > Japanin deluxe editionin bonuskappaleet

7 Rings (Remix) – 2.58
Monopoly (Victoria Monétin kanssa) – 2.38
Kappaleet > Japanin deluxe edition DVD

Thank U, Next (musiikkivideo) – 5.30
7 Rings (musiikkivideo) – 3.04
Break Up with Your Girlfriend, I'm Bored (musiikkivideo) – 3.24
Arvostelut

AllMusic:
Schumacher (futsalpelaaja)

| Mitalit> Maa:  Brasilia.Miesten futsal.MM-kilpailut  | Mitalit> Maa:  Brasilia.Miesten futsal.MM-kilpailut  | Mitalit> Maa:  Brasilia.Miesten futsal.MM-kilpailut  | Maa:  Brasilia> Miesten futsal. |
| --- | --- | --- | --- |
|  Kultaa | Brasilia 2008 |  |  |
|  Hopeaa | Guatemala 2000 |  |  |
|  Pronssia | Kiinan Taipei 2004 |  |  |
Flávio Sérgio Viana (taiteilijanimeltään Schumacher; s. 31. elokuuta 1975 São Paulo) on brasilialainen futsalpelaaja, pelipaikaltaan puolustaja, joka edustaa seuratasolla Corinthiansia.
Brasilian futsalmaajoukkuetta Schumacher edusti aiemmin kolmissa MM-kisoissa, joista hänelle kertyi yksi kutakin mitalia. Vuoden 2008 kisoista hän voitti kultaa  ja samana vuonna hänet valittiin maailman parhaaksi futsalpelaajaksi.
Seuratasolla Schumacher on edustanut vuodesta 2013 alkaen Corinthiansia. Sitä ennen hän pelasi vuodet 2001-2012 espanjalaisessa Inter Movistarissa.
Käännös suomeksi
Teksuo

| Teksuo> Tiedot |
| --- | --- |
Toiminnassa:  2005–
Tyylilaji:  metalcore, post-hardcore, death metal
Kotipaikka:  Asturias, Espanja
Laulukieli:  englanti, espanja (2008)
Infobox OKNimi-testi OK: 
Teksuo on vuonna 2005 perustettu metalcore-yhtye Espanjasta.
Jäsenet

Yorch - basso
Constan - rummut
Samuel - kitara
Rafa - kitara
Diego Teksuo - laulu
Jäsenet > Entiset jäsenet

Adrián - basso
Xuan - kitara
Daniel Larriet - laulu
Diskografia > Albumit

Jiang Shi (2009)
Threnos (2012)
A New Way To Bleed (2015)
Endless (2020)
Diskografia > EP-levyt

Diamonds (2014)
Nure-Onna (2017)
Diskografia > Muut

Demo 2008 (Demo, 2008)
Aiheesta muualla

Teksuo Encyclopaedia Metallumissa (englanniksi)
Bandcamp
Facebook
Youtube
San Francisco Giants

| San Francisco Giants |
| --- | --- |

Perustettu:  1883
Entiset nimet:  New York Giants (1885–1957)   New York Gothams (1883–85)
Kotiareena:  AT&T Park
Kapasiteetti:  41 915
Paikkakunta:  San Francisco
Värit:                
Lajit:  baseball
Mestaruudet:  pre-World Series: 1888, 1889 World Series: 1905, 1921, 1922, 1933, 1954, 2010, 2012, 2014 National League: 1888, 1889, 1904, 1905, 1911, 1912, 1913, 1917, 1921, 1922, 1923, 1924, 1933, 1936, 1937, 1951, 1954, 1962, 1989, 2002, 2010, 2012, 2014
San Francisco Giants on yhdysvaltalainen ammattilaisbaseballjoukkue, joka pelaa Major League Baseball -sarjan National Leaguessa. Giants on kahdeksankertainen World Series -voittaja.
Seuran omistaa Greg Johnson. Giants oli vuonna 2023 Forbesin listauksessa maailman 49. arvokkain urheiluseura 3,7 miljardin dollarin arvolla.
Historia

Giants pelasi alun perin nimellä New York Gothams Polo Groundsin baseballkentällä New Yorkissa. Nimi vaihtui Giants'iksi kahden kauden jälkeen. Vuoden 1957 kauden jälkeen joukkue muutti Kaliforniaan. Nykyään joukkue pelaa AT&T Parkin kentällä.
New York Giants voitti National Leaguen mestaruuden 1904. Sinä vuonna ei pelattu World Series -finaalia. Seuraavana vuonna joukkue voitti jälleen National Leaguen ja eteni World Series -loppuotteluun, jossa se kaatoi Philadelphia Athleticsin otteluvoitoin 4–1. Giants voitti National Leaguen myös vuosina 1911–1913, mutta hävisi jokaisena vuonna World Series -finaalin. Vuonna 1911 se hävisi Philadelphia Athleticsille voitoin 2–4, seuraavana vuonna Boston Red Soxille 3–4 ja 1913 jälleen Philadelphia Athleticsille 1–4. Seuraavan National League -mestaruutensa Giants voitti vuonna 1917. Se taipui kuitenkin Chicago White Soxille World Series -loppuottelussa voitoin 2–4.
Aiheesta muualla

Wikimedia Commonsissa on kuvia tai muita tiedostoja aiheesta .
San Francisco Giantsin viralliset sivut (Arkistoitu – Internet Archive)
Schuyler Grant

Schuyler Grant (s. 1971) on näyttelijä, joka näytteli Anna Shirleyn parasta ystävää Diana Barrya vuoden 1985 Anna ystävämme -televisiosarjassa.
Aiheesta muualla

Schuyler Grant Internet Movie Databasessa. (englanniksi)
Schuylkill

| Schuylkill |
| --- | --- |
 Schuylkilljoen valuma-alue
Alkulähde:  Tuscarorassa
Laskupaikka:  Delawarejoki
Maat:  Pennsylvania, Yhdysvallat
Pituus:  210 km
Alkulähteen korkeus:  469 m
Virtaama:  80 m³/s
Valuma-alue:  4 903 km²
Schuylkill on joki Pennsylvanian osavaltiossa, Yhdysvalloissa. Se on 210 kilometriä pitkä ja laskee Delawarejokeen Philadelphian kaupungin kohdalla.
Schuylkill saa alkunsa Schuylkillin piirikunnan itäosissa. Se virtaa pääasiassa kaakkoiseen. Little Schuylkill liittyy siihen Port Clintonissa, kun joki lävistää solassa Blue Mountainin. Jokivarren muita merkittäviä kaupunkeja ovat Pottsville, Reading, Pottstown, Phoenixville ja Norristown. Joen valuma-alueella asuu yli 3,2 miljoonaa ihmistä, ja siitä saa juomavetensä yli 1,75 miljoonaa ihmistä.
Schuylkill sai 1820-luvulla kanavan, joka mahdollisti liikenteen aina Pottsvilleen asti. Joen latvavedet olivat antrasiitti- ja hiilialueilla. Jokea pitkin kuljetettiinkin huomattavia määriä hiiltä, mikä auttoi jokilaakson teollistumisen kehitystä. Raideliikenne kuitenkin korvasi vesiliikenteen 1840-luvulle mennessä.
Aiheesta muualla

Kuvia tai muita tiedostoja aiheesta Schuylkill Wikimedia Commonsissa
Philly Rivercast – Schuylkilljoen päivittäinen laatuennuste (englanniksi)
Schuylkilljoen valuma-alueen suojelusuunnitelma (englanniksi)
Schuylkilljoen kansallinen ja osavaltiollinen perintöalue (Arkistoitu – Internet Archive) (englanniksi)
San Francisco de Paula (1769)

| San Francisco de Paula |
| --- | --- |

Aluksen vaiheet
Rakentaja:  Real Astillero, Havanna
Laskettu vesille:  12. tammikuuta 1769
Palveluskäyttöön:  lokakuu 1769
Poistui palveluskäytöstä:  1783
Loppuvaihe:  palanut 26. syyskuuta 1783
Tekniset tiedot
Pituus:  50,9 m
Leveys:  15,7 m
Syväys:  7,85 m
Miehistöä:  550
Aseistus
Aseistus:  alempi tykkikansi: 28 x 24 naulan tykkiä ylempi tykkikansi: 30 x 18 naulan tykkiä puoli- ja etukansi: 16 x 8 naulan tykkiä
San Francisco de Paula oli Espanjan laivaston vuonna 1769 vesille laskettu San Francisco de Paula -luokan kaksikantinen 70-tykkinen linjalaiva.
Valmistus

Jorge Juan y Santacilian suunnitelmiin perustuva alus tilattiin 17. lokakuuta 1766 Havannasta Real Astillero de Habanalta. Alus laskettiin vesille 12. tammikuuta 1769 ja otettiin palvelukseen lokakuussa ensimmäisenä päällikkönään Antonio Osorono y Herrara.
Palvelus

Alus partioi Havannan edustalla, kunnes se lähti 22. helmikuuta 1770 Havannasta Ferroliin, jonne alus saapui 9. huhtikuuta. Alus oli koeajoissa Santo Domingon kanssa, minkä jälkeen se sijoitettiin 1770 reserviin Havannassa.
Elokuussa 1771 alus saattoi Kanariansaarilta saattueen Cádiziin. Elokuussa 1772 se lähti Ferrolista Cádiziin. Vuonna 1772 alus partioi Välimerellä ja vieraili Genovassa, Napolissa, Majorcalla ja Cartagenassa. Se palasi lokakuussa Cádiziin, missä se sijoitettiin reserviin.
Tammikuussa 1773 alus lähti Cádizista Havannaan ja Veracruziin ja palasi 4. toukokuuta 1773 Havannasta Cádiziin. Se palautettiin maaliskuussa 1775 palvelukseen Cádizissa. Huhtikuussa alus saattoi Cádizista kauppa-aluksia Cartagenaan. Se lähti 7. toukokuuta Cádizista Arcen laivueen mukana Cartagenaan, mistä se lähti kesäkuussa Castejónin laivueen mukana Algerin sotaretkelle. Se palasi 17. syyskuuta Cádiziin ja kuljetti joukkoja Orienten, Diligenten ja fregattien Santa Martan ja Nuestra Señora del Carmenin sekä šebekkien Atrevido ja Gamo kanssa. Vuonna 1776 alus partioi Gastonin laivueen mukana Portugalin rannikolla ja Kanariansaarilla, missä se torjui salakuljetusta Mazarredon laivaston kanssa. Maaliskuussa 1777 alus sijoitettiin Cádizissa reserviin. Se huollettiin 22. tammikuuta 1779 Arsenal de la Carracassa.
Kesäkuussa 1779 alus osallistui 1. Englannin kanaalin sotaretkeen. Se oli joulukuussa Cádizissa. Alus lähti 28. huhtikuuta 1780 Cádizista Solanon laivueen mukana Havannaan. Se lähti Veracruzista Drágonin ja fregatti Santa Matilden sekä kolmen kolme miljoonaa pesoa kuljettavan rahtialuksen kanssa Havannaan, mistä se lähti 10. huhtikuuta 1781 Solanon laivaston mukana Pensacolan sotaretkelle.
Alus saattoi 16. syyskuuta 1781 Veracruzista kuusi rahtialusta Havannaan, missä se oli marraskuussa. Alus lähti 5. maaliskuuta 1782 Guaricoon Solanon laivaston kanssa. Ajettuaan takaa kaapparia se saapui 20. tammikuuta 1783 Havannaan. Alus saapui 11. helmikuuta Havannaan saatettuaan Veracruzista saapuneita aluksia. Alus saapui Havannasta Solanon laivaston mukana Cádiziin, missä se sijoitettiin reserviin. Se paloi 26. syyskuuta 1783 telakalla tapahtuneessa onnettomuudessa.
Sara Correia

| Sara Correia> Henkilötiedot |
| --- | --- |
Syntynyt: 27. toukokuuta 1993 (ikä 31)
Kansalaisuus:  portugalilainen
Ammatti:  fadolaulaja
Muusikko
Tyylilajit:  fado 
Levy-yhtiöt:  Diogo Clementen
Palkinnot
 Grande Noite do Fado 
  [ Muokkaa Wikidatassa ] [ ohje ]  
Sara Correia (s. 27. toukokuuta 1993) on portugalilainen fadolaulaja.
Correia varttui fadolaulajien perheessä Marvilassa. Hän voitti 13-vuotiaana Grande Noite do Fado -kilpailun Lissabonissa. Pian tämän jälkeen hänet kutsuttiin laulamaan Casa de Linharesiin, jossa hän sai oppia Celeste Rodriguesilta, Jorge Fernandolta, Maria da Nazarélta ja muilta. Syyskuussa 2018 ilmestyi Correian ensimmäinen albumi Sara Correia. Sen tuotti Diogo Clemente, ja albumi julkaistiin Universal Music Portugal -levymerkillä. Vuonna 2018 Correia sai ranskalaiselta ohjaajalta Joël Santonilta kutsun esittämään Amália Rodriguesin kappaleen "Grito" sarjaan Une famille formidable. Diogo Varela Silva myös kutsui Correian esiintymään Severan roolissa elokuvaansa Alfama em Si.
Vuonna 2019 Correia sai Play – Prémios da Música Portuguesa -palkintojenjaossa kaksi ehdokkuutta debyyttialbumillaan. Toisella studioalbumillaan, myös Diogo Clementen tuottamalla Do Coraçãolla (syyskuu 2020) Correia voitti Play-palkinnon parhaan fadoalbumin kategoriassa. Vuonna 2021 sama levy toi hänelle myös Latin Grammy -ehdokkuuden. Correia on esiintynyt kansainvälisesti lukuisissa maissa.
San Francisco de Paula (1788)

| San Francisco de Paula |
| --- | --- |

Aluksen vaiheet
Rakentaja:  Real Astillero, Cartagena
Laskettu vesille:  20. joulukuuta 1789
Palveluskäyttöön:  helmikuu 1790
Loppuvaihe:  romutettu 1823
Tekniset tiedot
Uppouma:  1 649 t (arqueo) 3 121 t
Pituus:  57,91 m
Leveys:  15,85 m
Syväys:  7,62 m
Miehistöä:  505
Aseistus
Aseistus:  alempi tykkikansi: 28 × 24 naulan tykkiä ylempi tykkikansi: 30 × 18 naulan tykkiä puolikansi: 10 × 8 naulan tykkiä etukansi: 6 × 8 naulan tykkiä
San Francisco de Paula oli Espanjan laivaston vuonna 1789 vesille laskettu San Ildefonso -luokan kaksikantinen 74-tykkinen linjalaiva.
Valmistus

José Romero y Fernández de Landan suunnittelema alus tilattiin 5. tammikuuta 1787 Cartagenasta. Alus laskettiin vesille 20. joulukuuta 1789 ja otettiin palvelukseen helmikuussa 1789 päällikkönään Tomás Gayangos.
Palvelus

Alus lähti 7. huhtikuuta 1789 Tejadan koelaivueen mukana Ferrolista, jonne se palasi 26. syyskuuta. Toukokuussa 1790 alus otettiin palvelukseen Cartagenassa. Kesäkuussa alus liitettiin Nootkan sotaretkelle Gravinan laivueeseen Marqués del Socorron laivastoon. Syyskuussa alus lähti Cádizista Cartagenaan.
Alus lähti 1. huhtikuuta 1791 Cádizista Carrizosan laivueen mukana, mihin kuuluivat San Joaquín ja fretatit Mahonesa ja Santa Catalina. Osasto kuljetti joukkoja Ceutasta, Algecirasista ja Málagasta Oraniin. Alus palasi 8. huhtikuuta Oranista Cádiziin, kun rauhansopimus oli allekirjoitettu. Alus siirrettiin 23. joulukuuta reserviin Cartagenassa
Huhtikuussa 1793 alus palautettiin palvelukseen Cartagenassa Sardinian sotaretkelle. Se osallistui heinäkuussa Toulonin sotaretkelle Lángaran laivastossa. Alus lähti syyskuussa Genovaan Morenon laivueessa. Se lähti huhtikuussa 1794 Gartagenasta Livornoon Lángaran laivaston mukana. Alus kuului syyskuussa Gravinan laivueeseen, jonka mukana se oli marraskuussa Rosasinlahdella.
Alus osallistui 4. helmikuuta 1795 Rosasin evakuointiin ja kuljetti joukkoja Palamósiin. Se siirrettiin operaation lopulla Máhoniin. Alus lähti 27. toukokuuta 1796 Cartagenasta San Isidron kanssa Barcelonaan, mistä ne kuljettivat  tykkejä ja ampumatarvikkeita Cádiziin. Heinäkuussa 1796 alus kuului Mazarredon laivastoon. Alus saapui 1. syyskuuta San Ildefonson ja San Fulgencion kanssa Cartagenaan, mistä ne lähtivät 5. lokakuuta Lángaran laivaston mukana. Alus palasi Cartagenaan.
Alus lähti 20. tammikuuta 1797 San Ildefonson ja Orienten kanssa Cartagenasta, minne se palasi laivueen mukana 30. tammikuuta. Alus osallistui 14. helmikuuta 1797 Cabo de São Vicenten taisteluun. Britannian kuninkaallisen laivaston amiraali Jervis saartoi Mazarredon laivaston, johon alus kuului, Cádiziin. Alus lähti 1799 Cádizista Ranskan laivaston amiraali Bruixin laivaston mukana Brestiin, jossa ne joutuivat saarretuksi 1800. Vuonna 1801 alus lähti Gravinan laivueen mukana Brestistä avustamaan Villaret-Joeysea Haitissa. Alus saapui 20. helmikuuta 1802 Gravinan laivueen mukana Havannaan, mistä se lähti huhtikuussa yksin Cádiziin. Alus lähti 9. heinäkuuta 1802 Cádizista Cartagenaan reserviin.
Tammikuussa 1805 alus palautettiin palvelukseen Cartagenassa, mistä se lähti miehistön koulutukseen. Alus lähti 20. heinäkuuta 1805 Cartagenasta Guerreron, Asían ja San Ramónin kanssa partiomatkalle, mistä se palasi 22. heinäkuuta laivueen mukana Cartagenaan. Alus saattoi 14. marraskuuta 1808 Cádizista Veracruziin 22 elohopeaa kuljettanutta rahtialusta. Alus saapui 1. tammikuuta 1809 neljän rahtialuksen kanssa Havannaan, mistä se lähti 10. helmikuuta Veracruziin. Alus saapui 21. helmikuuta Veracruziin, mistä se lähti 17. toukokuuta. Alus saapui 12. kesäkuuta Havannaan, mistä se lähti 23. kesäkuuta seitsemän rahtialuksen kanssa. Saattue saapui 6. elokuuta Cádiziin mukanaan kuusi miljoonaa pesoa.
Alus oli 1810 Ranskan laivaston saartamana Cádizissa, mistä se lähti syyskuussa 1810 Máhoniin. Se oli lokakuussa 1813 Máhonissa. Alus romutettiin 1823 Cartagenassa.
San Francisco de Paula -luokka

| San Francisco de Paula -luokka |
| --- | --- |

Tekniset tiedot
Pituus:  50,9 m (köli)
Leveys:  15,7 m
Syväys:  7,85 m
Miehistöä:  550
Aseistus
Meritorjunta:  alempi tykkikansi: 28 x 24 naulan tykkiä ylempi tykkikansi: 30 x 18 naulan tykkiä puoli- ja etukansi: 16 x 8 naulan tykkiä
San Francisco de Paula -luokka oli Espanjan laivaston kolmen kaksikantisen 70-tykkisen linjalaivan muodostama alusluokka.
Suunnittelu

Luokka oli viimeinen Jorge Juanin sistema inglésin mukaan valmistettu. Alukset tilattiin 17. lokakuuta 1766. Luokan kolmatta alusta, jonka piti olla nimeltään San Gabriel, ei koskaan valmistettu. Mateo Mullan saapui Cádizista valvomaan valmistusta ja toi tullessan vuonna 1765 valmistetun San Genaron piirustukset Cartagenasta.
Alukset

| Nimi (lempinimi) | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| San Francisco de Paula | Real Astillero de La Habana, Havanna |  | 12. tammikuuta 1769 | lokakuu 1769 | tuhoutunut tulipalossa 26. syyskuuta 1783 |
| San José | Havanna |  | 14. joulukuuta 1769 |  | haaksirikkoutunut 8. huhtikuuta 1780 |